વડાપ્રધાન નરેન્દ્ર મોદી બે દિવસની જાપાન મુલાકાત પર છે. રવિવારે વડાપ્રધાન મોદી યામાંશી પ્રાતમાં જાપાન વડાપ્રધાન શિંઝો આબેને મળ્યા હતા. મુલાકાત દરમિાયન આબેએ મોદીને તેના સૌથી વિશ્વાસુ મિત્ર ગણાવ્યા હતા. હોટલ માઉન્ટ ફૂજીમાં મોદીએ આબેને હાથ વડે બનાવેલા પથ્થરના બાઉલ તેમજ હાથવણાટથી તૈયાર કરાયેલી શેતરંજી ભેટમાં આપી હતી. આ શેતરંજી યુપીના મિર્ઝાપુરના કારીગર દ્વારા ખાસ રીતે તૈયાર કરવામાં આવી હતી. ત્યારબાદ બન્ને નેતાઓએ ફેક્ટ્રી ઓટોમેશન ઉપકરણો બનાવતી કંપની ફાનુક કોર્પોરેશનની મુલાકાત લીધી હતી. બન્ને પીએમ 13મી ઈન્ડો-જાપાન વાર્ષિક સમિટમાં ભાગ લેશે. આ સમિટમાં રક્ષા, સ્વાસ્થ્ય, કૃષિ અને ટેક્નોલોજી જેવા ક્ષેત્રોમાં પરસ્પર સહયોગ પર વિચારણા કરાશે.